CELEX: 32020D1136
Language: mt
Date: 2020-07-30 00:00:00
Title: Deċiżjoni tal-Kunsill (PESK) 2020/1136 tat-30 ta’ Lulju 2020 li temenda d-Deċiżjoni (PESK) 2016/849 dwar miżuri restrittivi kontra r-Repubblika Demokratika tal-Poplu tal-Korea

31.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 247/30
               
            
         DEĊIŻJONI TAL-KUNSILL (PESK) 2020/1136
         tat-30 ta’ Lulju 2020
         li temenda d-Deċiżjoni (PESK) 2016/849 dwar miżuri restrittivi kontra r-Repubblika Demokratika tal-Poplu tal-Korea
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
         Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fis-27 ta’ Mejju 2016, il-Kunsill adotta d-Deċiżjoni (PESK) 2016/849 (1) dwar miżuri restrittivi kontra r-Repubblika Demokratika tal-Poplu tal-Korea.
                  
               
                     (2)
                  
                  
                     F’konformità mal-Artikolu 36(2) tad-Deċiżjoni (PESK) 2016/849, il-Kunsill irrieżamina l-listi ta’ persuni u entitajiet iddeżinjati li jinsabu fl-Annessi II, III, V u VI għal dik id-Deċiżjoni.
                  
               
                     (3)
                  
                  
                     Il-Kunsill ikkonkluda li l-miżuri restrittivi kontra l-persuni u l-entitajiet kollha fil-listi li jinsabu fl-Annessi II u III għad-Deċiżjoni (PESK) 2016/849 jenħtieġ li jinżammu, li d-dikjarazzjoni tar-raġunijiet għal dsatax-il persuna u l-informazzjoni ta’ identifikazzjoni ta’ ħames persuni u żewġ entitajiet jenħtieġ li jiġu aġġornati u li l-ġeneru tal-persuni fiżiċi kollha elenkati fl-Anness II jenħtieġ li jiġi inkluż fl-informazzjoni ta’ identifikazzjoni.
                  
               
                     (4)
                  
                  
                     Għalhekk jenħtieġ li d-Deċiżjoni (PESK) 2016/849 tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            L-Annessi II u III għad-Deċiżjoni (PESK) 2016/849 huma emendati kif jidher fl-Anness għal din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-30 ta’ Lulju 2020.
            
               
                  Għall-Kunsill
               
               
                  Il-President
               
               M. ROTH
            
         
         
            (1)  Deċiżjoni tal-Kunsill (PESK) 2016/849 tas-27 ta’ Mejju 2016 dwar miżuri restrittivi kontra r-Repubblika Demokratika tal-Poplu tal-Korea u li tħassar id-Deċiżjoni 2013/183/PESK (ĠU L 141, 28.5.2016, p. 79).
      
      
         
            ANNESS
            
               (1)   
               Fl-Anness II għad-Deċiżjoni (PESK) 2016/849, il-Parti I(A) (“Persuni”), l-entrati 1 sa 27 jiġu sostitwiti b’dan li ġej:
               
                            
                        
                        
                           Isem
                        
                        
                           Magħruf ukoll bħala
                        
                        
                           Informazzjoni ta’ identifikazzjoni
                        
                        
                           Data tad-deżinjazzjoni
                        
                        
                           Dikjarazzjoni tar-Raġunijiet
                        
                     
                           “1.
                        
                        
                           CHON Chi Bu
                        
                        
                           CHON Chi-bu
                        
                        
                           Ġeneru: maskil
                        
                        
                           22.12.2009
                        
                        
                           Membru tal-General Bureau of Atomic Energy, ex-direttur tekniku ta’ Yongbyon. Permezz ta’ ritratti sar magħruf li għandu rabtiet ma’ reattur nukleari fis-Sirja qabel ma ġie bbumbardjat minn Iżrael fl-2007.
                        
                     
                           2.
                        
                        
                           HYON Chol-hae
                        
                        
                           HYON Chol Hae
                        
                        
                           Data tat-twelid: 13.8.1934
                           Post tat-Twelid: Manchuria, iċ-Ċina
                           Ġeneru: maskil
                        
                        
                           22.12.2009
                        
                        
                           Marixxall tal-Armata Militari tal-Poplu Korean minn April 2016. Eks Viċi Ministru għall-Forzi Armati tal-Poplu, eks Viċi Direttur tad-Dipartiment tal-Politika Ġenerali tal-Armata tal-Poplu Korean (kien konsulent militari tal-mejjet Kim Jong-Il). Ġie elett membru tal-Kumitat Ċentrali tal-Partit tal-Ħaddiema tal-Korea f’Mejju 2016 fis-Seba’ Kungress tal-Partit tal-Ħaddiema tal-Korea, fejn il-Partit tal-Ħaddiema tal-Korea adotta deċiżjoni biex jitkompla l-programm nukleari tar-RDPK.
                        
                     
                           3.
                        
                        
                           O Kuk-Ryol
                        
                        
                           O Kuk Ryol
                        
                        
                           Data tat-twelid: 7.1.1930
                           Post tat-Twelid: il-Provinċja ta’ Jilin, iċ-Ċina.
                           Ġeneru: maskil
                        
                        
                           22.12.2009
                        
                        
                           Ex-Viċi President tal-Kummissjoni Nazzjonali tad-Difiża, li kienet korp ewlieni għal kwistjonijiet ta’ difiża nazzjonali fir-RDPK qabel ma ġiet riformata bħala l-Kummissjoni tal-Affarijiet tal-Istat (SAC), issorvelja l-akkwist barra mill-pajjiż ta’ teknoloġija avvanzata għal programmi nukleari u ballistiċi. Eks Membru tal-Kumitat Ċentrali tal-Partit tal-Ħaddiema tal-Korea elett f’Mejju 2016 waqt is-Seba’ Kungress tal-Partit tal-Ħaddiema tal-Korea fejn il-Partit tal-Ħaddiema tal-Korea adotta deċiżjoni biex ikompli bil-programm nukleari tar-RDPK.
                        
                     
                           4.
                        
                        
                           PAK Jae-gyong
                        
                        
                           Chae-Kyong
                           PAK Jae Gyong
                        
                        
                           Data tat-twelid: 10.6.1933
                           Numru tal-passaport: 554410661
                           Ġeneru: maskil
                        
                        
                           22.12.2009
                        
                        
                           Ġeneral tal-Armata tal-Poplu Korean. Eks Viċi Direttur tad-Dipartiment tal-Politika Ġenerali tal-Forzi Armati tal-Poplu u eks Viċi Direttur tal-Uffiċċju tal-Loġistika tal-Forzi Armati tal-Poplu (Konsulent militari tal-mejjet Kim Jong-Il). Kien preżenti waqt l-ispezzjoni minn KIM Jong Un tal-Kmand tal-Forzi Ballistiċi Strateġiċi. Eks membru tal-Kumitat Ċentrali tal-Partit tal-Ħaddiema tal-Korea. President tal-Kumitat Korean tal-Veterani kontra l-Imperjaliżmu.
                        
                     
                           5.
                        
                        
                           RYOM Yong
                        
                        
                            
                        
                        
                           Ġeneru: maskil
                        
                        
                           22.12.2009
                        
                        
                           Direttur tal-Uffiċċju Ġenerali tal-Enerġija Atomika (entità deżinjata min-Nazzjonijiet Uniti), inkarigat mir-relazzjonijiet internazzjonali.
                        
                     
                           6.
                        
                        
                           SO Sang-kuk
                        
                        
                           SO Sang Kuk
                        
                        
                           Data tat-twelid: bejn l-1932 u l-1938
                           Ġeneru: maskil
                        
                        
                           22.12.2009
                        
                        
                           Kap tad-Dipartiment tal-Fiżika Nukleari, Università Kim Il Sung.
                        
                     
                           7.
                        
                        
                           Logutenent Ġeneral KIM Yong Chol
                        
                        
                           KIM Yong-Chol; KIM Young-Chol; KIM Young-Cheol; KIM Young-Chul
                        
                        
                           Data tat-twelid: 1946
                           Post tat-Twelid: Pyongan-Pukto, RDPK
                           Ġeneru: maskil
                        
                        
                           19.12.2011
                        
                        
                           Membru tal-Kummissjoni Militari Ċentrali tal-Partit tal-Ħaddiema tal-Korea; tal-Politburo u l-Kummissjoni għall-Affarijiet tal-Istat tar-Repubblika Demokratika tal-Poplu tal-Korea. Eks Kmandant tar-Reconnaissance General Bureau (RGB), entità sanzjonata mill-Kunsill tas-Sigurtà tan-Nazzjonijiet Uniti. Eks direttur tad-Dipartiment tal-Front Magħqud.
                        
                     
                           8.
                        
                        
                           CHOE Kyong-song
                        
                        
                           CHOE Kyong song
                        
                        
                           Data tat-twelid: 1945
                           Ġeneru: maskil
                        
                        
                           20.5.2016
                        
                        
                           Kurunell Ġeneral tal-Armata tal-Poplu Korean. Eks membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta’ difiża nazzjonali fir-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva.
                        
                     
                           9.
                        
                        
                           CHOE Yong-ho
                        
                        
                           CHOE Yong Ho
                        
                        
                           Ġeneru: maskil
                        
                        
                           20.5.2016
                        
                        
                           Kurunell Ġeneral tal-Armata tal-Poplu Korean/Ġeneral tal-Forza tal-Ajru tal-Armata tal-Poplu Korean. Eks membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta’ difiża nazzjonali fir-RDPK. Kmandant tal-Forza tal-Ajru tal-Armata tal-Poplu Korean u l-forza kontra l-attakki mill-ajru (Anti-aircraft force). Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva.
                        
                     
                           10.
                        
                        
                           HONG Sung-Mu
                        
                        
                           HUNG Sun Mu; HONG Sung Mu
                        
                        
                           Data tat-twelid: 1.1.1942
                           Ġeneru: maskil
                        
                        
                           20.5.2016
                        
                        
                           Viċi Direttur tad-Dipartiment tal-Industrija tal-Munizzjonijiet (DIM). Inkarigat mill-iżvilupp ta’ programmi li jikkonċernaw armi u missili konvenzjonali, inkluż missili ballistiċi. Wieħed mill-persuni ewlenin responsabbli għall-programmi ta’ żvilupp industrijali għal armi nukleari. Bħala tali, responsabbli għal programmi tar-RDPK relatati mal-armi nukleari, mal-missili ballistiċi, jew ma’ armi oħrajn ta’ qerda massiva. Kien xhud għall-illanċjar tal-missila ballistika interkontinentali Hwasong-15 fit-28 ta’ Novembru 2017.
                        
                     
                           11.
                        
                        
                           JO Kyongchol
                        
                        
                           JO Kyong Chol
                        
                        
                           Ġeneru: maskil
                        
                        
                           20.5.2016
                        
                        
                           Ġeneral tal-Armata tal-Poplu Korean. Eks membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta’ difiża nazzjonali fir-RDPK. Direttur tal-Kmand tas-Sigurtà Militari. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva. Akkumpanja lil Kim Jong Un għall-akbar drill tal-isparar tal-artillerija fuq distanza twila li qatt sar.
                        
                     
                           12.
                        
                        
                           KIM Chun-sam
                        
                        
                           KIM Chun Sam
                        
                        
                           Ġeneru: maskil
                        
                        
                           20.5.2016
                        
                        
                           Logutenent Ġeneral, ex-membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta’ difiża nazzjonali fir-RDPK. Eks Direttur tad-Dipartiment tal-Operazzjonijiet tal-Kwartieri Ġenerali Militari tal-Armata tal-Poplu Korean u l-ewwel viċi kap tal-Kwartieri Ġenerali Militari. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva.
                        
                     
                           13.
                        
                        
                           KIM Chun-sop
                        
                        
                           KIM Chun Sop
                        
                        
                           Ġeneru: maskil
                        
                        
                           20.5.2016
                        
                        
                           Eks direttur tad-Dipartiment tal-Industrija tal-Munizzjonijiet (MID). Eks membru tal-Kummissjoni Nazzjonali tad-Difiża, li issa ġiet riformata bħala l-Kummissjoni tal-Affarijiet tal-Istat (SAC) li hija korp ewlieni għal kwistjonijiet ta’ difiża nazzjonali fir-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva. Kien preżenti għas-sessjoni tar-ritratti għal dawk li kkontribwixxew għas-suċċess tat-test tal-SLBM f’Mejju 2015.
                        
                     
                           14.
                        
                        
                           KIM Jong-gak
                        
                        
                           KIM Jong Gak
                        
                        
                           Data tat-twelid: 20.7.1941
                           Post tat-Twelid: Pyongyang, RDPK
                           Ġeneru: maskil
                        
                        
                           20.5.2016
                        
                        
                           Ex-Direttur tad-Dipartiment tal-Politika Ġenerali tal-Armata tal-Poplu Korean. Viċi Marixxall fl-Armata tal-Poplu Korean, rettur tal-Università Militari ta’ Kim Il-Sung, eks Ministru għall-Forzi Armati tal-Poplu u eks membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta’ difiża nazzjonali fir-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva.
                        
                     
                           15.
                        
                        
                           KIM Rak Kyom
                        
                        
                           KIM Rak-gyom; KIM Rak Gyom
                        
                        
                           Ġeneru: maskil
                        
                        
                           20.5.2016
                        
                        
                           Ġeneral b’Erba’ Stilel, Kmandant tal-Forzi Ballistiċi Strateġiċi, entità deżinjata min-Nazzjonijiet Uniti, li hu rrappurtat li issa tikkmanda erba’ unitajiet strateġiċi u tekniċi tal-missili, inkluż il-brigata KN-08 (ICBM). Eks membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta’ difiża nazzjonali fir-RDPK. Rapporti fil-mezzi tax-xandir identifikaw lil KIM bħala li attenda t-test tal-magni tal-ICBM li sar f’April 2016 ma’ KIM Jong Un. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva. Ordna drill tal-isparar ta’ rokits ballistiċi.
                        
                     
                           16.
                        
                        
                           KIM Won-hong
                        
                        
                           KIM Won Hong
                        
                        
                           Data tat-twelid: 7.1.1945
                           Post tat-Twelid: Pyongyang, RDPK
                           Nru tal-passaport: 745310010
                           Ġeneru: maskil
                        
                        
                           20.5.2016
                        
                        
                           Ġeneral. Ex Viċi Direttur Ewlieni tad-Dipartiment tal-Politika Ġenerali tal-Armata tal-Poplu Korean. Eks Direttur tad-Dipartiment tas-Sigurtà tal-Istat. Eks Ministru għas-Sigurtà tal-Istat. Membru tal-Kummissjoni Militari Ċentrali tal-Partit tal-Ħaddiema tal-Korea u l-Kummissjoni Nazzjonali tad-Difiża, li kienet korp ewlieni għal kwistjonijiet ta’ difiża nazzjonali fir-RDPK qabel ma ġiet riformata bħala l-Kummissjoni tal-Affarijiet tal-Istat (SAC), li huma l-korpi ewlenin għal kwistjonijiet ta’ difiża nazzjonali fir-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva.
                        
                     
                           17.
                        
                        
                           PAK Jong-chon
                        
                        
                           PAK Jong Chon
                        
                        
                           Ġeneru: maskil
                        
                        
                           20.5.2016
                        
                        
                           Ġeneral fl-Armata tal-Poplu Korean, Kap tal-Persunal Ġenerali minn April 2019; membru tal-Politburo minn April 2020. Eks membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta’ difiża nazzjonali fir-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva.
                        
                     
                           18.
                        
                        
                           LI Yong-ju
                        
                        
                           RI Yong Ju
                        
                        
                           Ġeneru: maskil
                        
                        
                           20.5.2016
                        
                        
                           Ammirall tal-Armata tal-Poplu Korean. Eks membru tal-Kummissjoni Militari Ċentrali tal-Partit tal-Ħaddiema tal-Korea, li hija korp ewlieni għal kwistjonijiet ta’ difiża nazzjonali fir-RDPK. Kap Kmandant tal-Forza Navali tal-Poplu Korean, li hija involuta fl-iżvilupp ta’ programmi ta’ missili ballistiċi u fl-iżvilupp tal-kapaċitajiet nukleari tal-forzi navali tar-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva.
                        
                     
                           19.
                        
                        
                           SON Chol-ju
                        
                        
                           SON Chol Ju
                        
                        
                           Ġeneru: maskil
                        
                        
                           20.5.2016
                        
                        
                           Ġeneral tal-Armata tal-Poplu Korean. Viċi Direttur responsabbli għall-organizzazzjoni tal-Armata tal-Poplu Korean u ex-Direttur Politiku tal-Forza tal-Ajru u tal-forzi kontra l-attakki mill-ajru (Anti-Air forces), li tissorvelja l-iżvilupp ta’ rokits modernizzati kontra l-inġenji tal-ajru. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva.
                        
                     
                           20.
                        
                        
                           YUN Jong-rin
                        
                        
                           YUN Jong Rin
                        
                        
                           Ġeneru: maskil
                        
                        
                           20.5.2016
                        
                        
                           Ġeneral, eks kmandant tal-Kmand tal-Gwardja Suprema. Eks membru tal-Kummissjoni Militari Ċentrali tal-Partit tal-Ħaddiema tal-Korea u membru tal-Kummissjoni Nazzjonali tad-Difiża, li kienet korp ewlieni għal kwistjonijiet ta’ difiża nazzjonali fir-RDPK qabel ma ġiet riformata bħala l-Kummissjoni tal-Affarijiet tal-Istat (SAC), li kollha huma korpi ewlenin għal kwistjonijiet ta’ difiża nazzjonali fir-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva.
                        
                     
                           21.
                        
                        
                           HONG Yong Chil
                        
                        
                            
                        
                        
                           Ġeneru: maskil
                        
                        
                           20.5.2016
                        
                        
                           Viċi Direttur tad-Dipartiment tal-Industrija tal-Munizzjonijiet (DIM). Id-Dipartiment tal-Industrija tal-Munizzjonijiet — deżinjat mill-KSNU fit-2 ta’ Marzu 2016— huwa involut f’aspetti ewlenin tal-programm tal-missili tar-RDPK. Id-DIM huwa responsabbli għas-sorveljanza tal-iżvilupp tal-missili ballistiċi tar-RDPK, inkluża t-Taepo Dong-2, il-produzzjoni ta’ armi u ta’ programmi ta’ Riċerka u Żvilupp. It-Tieni Kumitat Ekonomiku u t-Tieni Akkademja ta’ Xjenzi Naturali — deżinjati wkoll f’Awwissu 2010 — huma subordinati għad-DIM. Fis-snin reċenti d-DIM ħadem biex jiżviluppa l-KN08 road-mobile ICBM. HONG akkumpanja lil KIM Jong Un f’għadd ta’ attivitajiet relatati mal-iżvilupp tal-programmi tal-armi nukleari u tal-missili ballistiċi tar-RDPK u hu mifhum li kellu rwol sinifikanti fit-test nukleari tar-RDPK tas-6 ta’ Jannar 2016. Viċi Direttur tal-Kumitat Ċentrali tal-Partit tal-Ħaddiema tal-Korea. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva. Kien preżenti waqt it-test tal-ġett tal-art tat-tip il-ġdid tal-magna ICBM f’April 2016.
                        
                     
                           22.
                        
                        
                           RI Hak Chol
                        
                        
                           RI Hak Chul; RI Hak Cheol
                        
                        
                           Data tat-twelid: 19.1.1963 jew 8.5.1966
                           Numri tal-Passaport: 381320634,
                           PS- 563410163
                           Ġeneru: maskil
                        
                        
                           20.5.2016
                        
                        
                           President tal-Green Pine Associated Corporation (“Green Pine”). Skont il-Kumitat tas-Sanzjonijiet tan-NU, il-Green Pine ħadet f’idejha ħafna mill-attivitajiet tal-Korea Mining Development Trading Corporation (KOMID). KOMID ġiet deżinjata mill-Kumitat f’April 2009 u hija n-negozjant ewlieni fl-armi u l-esportatur prinċipali ta’ oġġetti u tagħmir relatati ma’ missili ballistiċi u armi konvenzjonali tar-RDPK. Green Pine hija responsabbli wkoll għal madwar nofs l-armi u l-materjal relatat esportat mir-RDPK. Green Pine ġiet identifikata għal sanzjonijiet minħabba l-esportazzjoni ta’ armi jew materjal relatat mir-RDPK. Green Pine tispeċjalizza fil-produzzjoni ta’ inġenji u armamenti militari marittimi, bħal sottomarini, dgħajjes militari u sistemi ta’ missili, u esportat torpedoes u assistenza teknika lil ditti Iranjani relatati mad-difiża. Green Pine ġiet deżinjata mill-Kunsill tas-Sigurtà tan-Nazzjonijiet Uniti.
                        
                     
                           23.
                        
                        
                           YUN Chang Hyok
                        
                        
                            
                        
                        
                           Data tat-twelid: 9.8.1965
                           Ġeneru: maskil
                        
                        
                           20.5.2016
                        
                        
                           Viċi Direttur taċ-Ċentru tal-Kontroll tas-Satelliti, in-National Aerospace Development Administration (NADA). In-NADA hija soġġetta għal sanzjonijiet taħt il-UNSCR 2270 (2016) għall-involviment fl-iżvilupp tar-RDPK ta’ xjenza u teknoloġija tal-ispazju, inkluż it-tlugħ ta’ satelliti u rokits. Il-UNSCR 2270 (2016) ikkundannat it-tlugħ tas-satellita tar-RDPK tas-7 ta’ Frar 2016 minħabba l-użu ta’ teknoloġija tal-missili ballistiċi u minħabba li kien fi ksur serju tar-Riżoluzzjonijiet 1718 (2006), 1874 (2009), 2087 (2013) u 2094 (2013). Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva.
                        
                     
                           24.
                        
                        
                           RI Myong Su
                        
                        
                            
                        
                        
                           Data tat-twelid: 1937
                           Post tat-Twelid: Myongchon, Tramuntana ta’ Hamgyong, ir-RDPK
                           Ġeneru: maskil
                        
                        
                           7.4.2017
                        
                        
                           Viċi Marixxall tal-Armata tal-Poplu Korean, l-ewwel viċi kmandant tal-Kmand Suprem tal-Armata tal-Poplu Korean. Sal-2018, membru tal-Kummissjoni Militari Ċentrali tal-Partit tal-Ħaddiema tal-Korea u Kap tal-Persunal tal-Forzi Armati tal-Poplu. Ri Myong Su għadu influwenti fi kwistjonijiet ta’ difiża nazzjonali inkluż il-programmi tar-RDPK relatati ma’ armi nukleari, ma’ missili ballistiċi jew ma’ armi oħrajn ta’ qerda massiva. Ri ilu żmien twil membru tal-Assemblea Suprema tal-Poplu (SPA); li bħalissa hija l-14-il waħda.
                        
                     
                           25.
                        
                        
                           SO Hong Chan
                        
                        
                            
                        
                        
                           Data tat-twelid: 30.12.1957
                           Post tat-Twelid: Kangwon, RDPK
                           Passaport: PD836410105 Data ta’ skadenza tal-passaport: 27.11.2021
                           Ġeneru: maskil
                        
                        
                           7.4.2017
                        
                        
                           L-ewwel Viċi Ministru u Direttur tal-Uffiċċju tal-Loġistika tal-Forzi Armati tal-Poplu, membru tal-Kummissjoni Militari Ċentrali tal-Partit tal-Ħaddiema tal-Korea u Ġeneral fil-Forzi Armati tal-Poplu. F’din il-kapaċità, So Hong Chan huwa responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva.
                        
                     
                           26.
                        
                        
                           WANG Chang Uk
                        
                        
                            
                        
                        
                           Data tat-twelid: 29.5.1960
                           Ġeneru: maskil
                        
                        
                           7.4.2017
                        
                        
                           Ministru għall-Industrija u l-Enerġija Atomika. F’din il-kapaċità, Wang Chang Uk huwa responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva.
                        
                     
                           27.
                        
                        
                           JANG Chol
                        
                        
                            
                        
                        
                           Data tat-twelid: 31.3.1961
                           Post tat-Twelid: Pyongyang, RDPK
                           Numru tal-passaport: 563310042
                           Ġeneru: maskil
                        
                        
                           7.4.2017
                        
                        
                           Eks president tal-Akkademja Statali tax-Xjenzi Naturali, organizzazzjoni dedikata għall-iżvilupp tal-kapaċitajiet teknoloġiċi u xjentifiċi tar-RDPK. F’din il-kapaċità, Jang Chol kellu pożizzjoni strateġika għall-iżvilupp tal-attivitajiet nukleari tar-RDPK. Bħala tali, responsabbli għall-appoġġ jew il-promozzjoni tal-programmi tar-RDPK relatati mal-armi nukleari, mal-missili ballistiċi jew ma’ armi oħrajn ta’ qerda massiva.”.
                        
                     
            
               (2)   
               Fl-Anness II għad-Deċiżjoni (PESK) 2016/849, il-Parti I(B) (‘Entitajiet’), l-entrata 2 tiġi sostitwita b’dan li ġej:
               
                            
                        
                        
                           Isem
                        
                        
                           Magħruf ukoll bħala
                        
                        
                           Lokalità
                        
                        
                           Data tad-deżinjazzjoni
                        
                        
                           Informazzjoni oħra
                        
                     
                           “2.
                        
                        
                           Korean Ryengwang Trading Corporation
                        
                        
                           KOREA RYONGWANG TRADING CORPORATION
                        
                        
                           Rakwon-dong, Pothonggang District, Pyongyang, RDPK
                        
                        
                           22.12.2009
                        
                        
                           Sussidjarja tal-Korea Ryongbong General Corporation (entità deżinjata mill-KSNU, 24.4.2009).”.
                        
                     
            
               (3)   
               Fl-Anness II għad-Deċiżjoni (PESK) 2016/849, il-Parti II.(A) (“Persuni”), l-entrati 1 sa 6 jiġu sostitwiti b’dan li ġej:
               
                            
                        
                        
                           Isem
                        
                        
                           Magħruf ukoll bħala
                        
                        
                           Informazzjoni ta’ identifikazzjoni
                        
                        
                           Data tad-deżinjazzjoni
                        
                        
                           Dikjarazzjoni tar-Raġunijiet
                        
                     
                           “1.
                        
                        
                           JON Il-chun
                        
                        
                           JON Il Chun
                        
                        
                           Data tat-twelid: 24.8.1941
                           Ġeneru: maskil
                        
                        
                           22.12.2010
                        
                        
                           Fi Frar tal-2010, KIM Tong-un tkeċċa mill-kariga tiegħu ta’ direttur tal-“Office 39”, li huwa, fost affarijiet oħra, inkarigat mix-xiri ta’ merkanzija mir-rappreżentanzi diplomatiċi tar-RDPK billi jevita s-sanzjonijiet. Huwa ġie sostitwit minn JON Il-chun. Rappreżentant tal-Kummissjoni Nazzjonali tad-Difiża, li kienet korp ewlieni għal kwistjonijiet ta’ difiża nazzjonali fir-RDPK qabel ma ġiet riformata bħala l-Kummissjoni tal-Affarijiet tal-Istat (SAC), ġie elett bħala d-direttur ġenerali tal-iState Development Bank f’Marzu 2010. Ġie elett membru supplenti tal-Kumitat Ċentrali tal-Partit tal-Ħaddiema tal-Korea f’Mejju 2016 fis-Seba’ Kungress tal-Partit tal-Ħaddiema tal-Korea, fejn il-Partit tal-Ħaddiema tal-Korea adotta deċiżjoni biex jitkompla l-programm nukleari tar-RDPK.
                        
                     
                           2.
                        
                        
                           KIM Tong-un
                        
                        
                           KIM Tong Un
                        
                        
                           Ġeneru: maskil
                        
                        
                           22.12.2009
                        
                        
                           Ex-direttur tal-“Office 39” tal-Kumitat Ċentrali tal-Partit tal-Ħaddiema tal-Korea, li huwa involut fil-finanzjament tal-proliferazzjoni. Fl-2011, allegatament responsabbli għal “Office 38” biex jinġabru fondi għat-tmexxija u l-elit.
                        
                     
                           3.
                        
                        
                           KIM Yong Nam
                        
                        
                           KIM Yong-Nam, KIM Young-Nam, KIM Yong-Gon
                        
                        
                           Data tat-twelid: 2.12.1947
                           Post tat-Twelid: Sinuju, RDPK
                           Ġeneru: maskil
                        
                        
                           20.4.2018
                        
                        
                           KIM Yong Nam ġie identifikat mill-Bord ta’ Esperti bħala aġent tar-Reconnaissance General Bureau, entità li ġiet iddeżinjata min-Nazzjonijiet Uniti. Hu u ibnu KIM Su Gwang ġew identifikati mill-Bord ta’ Esperti bħala involuti f’sensiela ta’ prattiki finanzjarji qarrieqa li setgħu jikkontribwixxu għall-programmi tar-RDPK relatati mal-armi nukleari, mal-missili ballistiċi jew ma’ armi oħrajn tal-qerda massiva. KIM Yong Nam fetaħ diversi kontijiet kurrenti u ta’ tfaddil fl-Unjoni u ġie involut f’għadd ta’ trasferimenti bankarji kbar lejn kontijiet bankarji fl-Unjoni jew lejn kontijiet barra l-Unjoni waqt li kien qed jaħdem fil-korp diplomatiku, inkluż lejn kontijiet f’isem ibnu KIM Su Gwang u l-mara ta’ ibnu KIM Kyong Hui.
                        
                     
                           4.
                        
                        
                           DJANG Tcheul Hy
                        
                        
                           JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchoul-hy, KIM Tcheul-hy
                        
                        
                           Data tat-twelid: 11.5.1950
                           Post tat-Twelid: Kangwon
                           Ġeneru: femminil
                        
                        
                           20.4.2018
                        
                        
                           DJANG Tcheul Hy kienet involuta, flimkien mar-raġel tagħha KIM Yong Nam, binha KIM Su Gwang u l-mara ta’ binha KIM Kyong Hui f’sensiela ta’ prattiki finanzjarji qarrieqa li setgħu jikkontribwixxu għall-programmi tar-RDPK relatati mal-armi nukleari, mal-missili ballistiċi jew ma’ armi oħrajn tal-qerda massiva. Kienet is-sid ta’ diversi kontijiet bankarji fl-Unjoni li nfetħu minn binha KIM Su Gwang f’isimha. Kienet involuta wkoll f’diversi trasferimenti bankarji minn kontijiet mill-mara ta’ binha KIM Kyong Hui lejn kontijiet bankarji barra l-Unjoni.
                        
                     
                           5.
                        
                        
                           KIM Su Gwang
                        
                        
                           KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang
                        
                        
                           Data tat-twelid: 18.8.1976
                           Post tat-Twelid: Pyongyang, RDPK
                           Diplomatiku tar-RDPK, Ambaxxata għall-Belarussja
                           Ġeneru: maskil
                        
                        
                           20.4.2018
                        
                        
                           KIM Su Gwang ġie identifikat mill-Bord ta’ Esperti bħala aġent tar-Reconnaissance General Bureau, entità li ġiet iddeżinjata min-Nazzjonijiet Uniti. Hu u missieru KIM Yong Nam ġew identifikati mill-Bord ta’ Esperti bħala involuti f’sensiela ta’ prattiki finanzjarji qarrieqa li setgħu jikkontribwixxu għall-programmi tar-RDPK relatati mal-armi nukleari, mal-missili ballistiċi jew ma’ armi oħrajn tal-qerda massiva. KIM Su Gwang fetaħ għadd ta’ kontijiet bankarji f’diversi Stati Membri, inkluż taħt l-ismijiet ta’ membri tal-familja. Kien involut f’diversi trasferimenti bankarji kbar lejn kontijiet bankarji fl-Unjoni jew lejn kontijiet barra l-Unjoni waqt li kien qed jaħdem fil-korp diplomatiku, inkluż lejn kontijiet f’isem il-konjuġi tiegħu KIM Kyong Hui.
                        
                     
                           6.
                        
                        
                           KIM Kyong Hui
                        
                        
                            
                        
                        
                           Data tat-twelid: 6.5.1981
                           Post tat-Twelid: Pyongyang, RDPK
                           Ġeneru: femminil
                        
                        
                           20.4.2018
                        
                        
                           KIM Kyong Hui kienet involuta flimkien mar-raġel tagħha KIM Su Gwang, missier ir-raġel tagħha KIM Yong Nam u omm ir-raġel tagħha DJANG Tcheul Hy f’sensiela ta’ prattiki finanzjarji qarrieqa li setgħu jikkontribwixxu għall-programmi tar-RDPK relatati mal-armi nukleari, mal-missili ballistiċi jew ma’ armi oħrajn tal-qerda massiva. Hi rċeviet diversi trasferimenti bankarji mingħand ir-raġel tagħha KIM Su Gwang u missier ir-raġel tagħha KIM Yong Nam, u ttrasferixxiet flus lejn kontijiet barra mill-Unjoni f’isimha jew isem omm ir-raġel tagħha, DJANG Tcheul Hy.”.
                        
                     
            
               (4)   
               Fl-Anness III għad-Deċiżjoni (PESK) 2016/849, il-Parti(A) (‘Persuni’), l-entrati 4 u 24 jiġu sostitwiti b’dan li ġej:
               
                            
                        
                        
                           Isem
                        
                        
                           Informazzjoni ta’ identifikazzjoni
                        
                        
                           Data tad-deżinjazzjoni
                        
                        
                           Raġunijiet
                        
                     
                           ‘4.
                        
                        
                           JON Chol Young
                           magħruf ukoll bħala: JON Chol Yong
                        
                        
                           Numru tal-passaport: 563410192
                           Diplomatiku fl-Ambaxxata tar-RDPK għall-Angola
                           Data tat-Twelid: 30.4.1975
                        
                        
                           22.1.2018
                        
                        
                           Eks rappreżentant fl-Angola tal-Green Pine Associated Corporation u diplomatiku akkreditat tar-RDPK fl-Angola.
                           Green Pine ġiet deżinjata min-NU għal attivitajiet inklużi il-ksur tal-embargo tan-NU fuq l-armi. Green Pine nnegozjat ukoll kuntratti għar-rinnovazzjoni ta’ bastimenti navali tal-Angola bi ksur tal-projbizzjonijiet imposti mir-Riżoluzzjonijiet tal-Kunsill tas-Sigurtà tan-Nazzjonijiet Uniti.
                        
                     
                           24.
                        
                        
                           SO Tong Myong
                        
                        
                           Data tat-twelid: 10.9.1956
                        
                        
                           3.7.2015
                        
                        
                           Eks president tal-Korea National Insurance Corporation (KNIC), eks President tal-Kumitat tal-Ġestjoni Eżekuttiva tal-KNIC (Ġunju 2012); eks Manager Ġenerali tal-KNIC, Settembru 2013, li jaġixxi f’isem il-KNIC jew fuq id-direzzjoni tagħha.’.
                        
                     
            
               (5)   
               Fl-Anness III għad-Deċiżjoni (PESK) 2016/849, il-Parti (B) (‘Entitajiet’), l-entrata 4 tiġi sostitwita b’dan li ġej:
               
                            
                        
                        
                           Isem (u psewdonimi possibbli)
                        
                        
                           Informazzjoni ta’ identifikazzjoni
                        
                        
                           Data tad-deżinjazzjoni
                        
                        
                           Raġunijiet
                        
                     
                           “4.
                        
                        
                           Pan Systems Pyongyang
                           magħrufa wkoll bħala Wonbang Trading Co.; Glocom; International Golden Services; International Global System
                        
                        
                           Indirizz: Room 818, Pothonggang Hotel, Ansan-Dong, Pyongchon district, Pyongyang, DPRK.
                        
                        
                           16.10.2017
                        
                        
                           Pan Systems assistiet fl-evażjoni ta’ sanzjonijiet imposti mill-Kunsill tas-Sigurtà tan-Nazzjonijiet Uniti permezz tat-tentattiv ta’ bejgħ ta’ armi jew materjal relatat lill-Eritrea.
                           Pan Systems hija wkoll ikkontrollata minn, u taħdem f’isem, ir-Reconnaissance General Bureau, entità li ġiet iddeżinjata min-Nazzjonijiet Uniti.”.